

**6. juli 2023**

**PRODUKTRESUMÉ**

**for**

**Salmoporc, lyofilisat til oral suspension**

**0. D.SP.NR.**

31083

**1. VETERINÆRLÆGEMIDLETS NAVN**

Salmoporc

**2. KVALITATIV OG KVANTITATIV SAMMENSÆTNING**

Hver dosis (1 ml af den rekonstituerede vaccine) indeholder:

**Aktivt stof:**

*Salmonella* Typhimurium-mutant, stamme 421/125,

genetisk stabil, dobbeltsvækket 5×108 til 5×109 CFU\*

(histidin-adenin-auxotrof)

\* kolonidannende enheder

**Hjælpestoffer:**

Alle hjælpestoffer er anført under pkt. 6.1.

**3. LÆGEMIDDELFORM**

Lyofilisat til oral suspension

Hvidt til gulbrunt lyofilisat

**4. KLINISKE OPLYSNINGER**

**4.1 Dyrearter**

Svin.

**4.2 Terapeutiske indikationer**

Til aktiv immunisering af diende og fravænnede pattegrise med henblik på at reducere bakteriekolonisering og -ekskretion samt kliniske symptomer, som skyldes en infektion med *Salmonella* Typhimurium.

Indtræden af immunitet: to uger efter den anden vaccination

Varighed af immunitet: 19 uger efter den anden vaccination

**4.3 Kontraindikationer**

Ingen.

**4.4 Særlige advarsler**

Kun raske dyr må vaccineres.

Der må ikke anvendes antimikrobielle midler mod *Salmonella* spp. fem dage før og fem dage efter immunisering.

**4.5 Særlige forsigtighedsregler vedrørende brugen**

**Særlige forsigtighedsregler for dyret**

Vaccinerede grise kan udskille vaccinestammen i op til 20 dage efter vaccination. Vaccinen kan dermed spredes til modtagelige grise, som er i kontakt med vaccinerede grise. I denne periode bør kontakt undgås mellem grise, som er beregnet til slagtning, og vaccinerede grise.

**Særlige forsigtighedsregler for personer, der administrerer lægemidlet**

I tilfælde af indgift ved hændeligt uheld, og hvis vaccinen kommer i kontakt med en slimhinde, skal der straks søges lægehjælp, og indlægssedlen eller etiketten bør vises til lægen.

Personligt beskyttelsesudstyr i form af engangshandsker bør anvendes ved håndtering af veterinærlægemidlet.

Da denne vaccine er fremstillet med levende, svækkede mikroorganismer, bør der træffes passende foranstaltninger for at undgå kontaminering af den, der indgiver lægemidlet, og andre, der medvirker ved denne proces.

Det tilrådes, at personer med svækket immunforsvar undgår kontakt med produktet og vaccinerede dyr.

Vaccinestammen kan forekomme i miljøet i op til 20 dage efter vaccination.

Personer, der passer vaccinerede grise, bør følge almindelige hygiejneregler (skifte tøj, bruge handsker, rengøre og desinficere støvler) og være særlig omhyggelig ved håndtering af affaldsprodukter (så som gødning og strøelse) fra grise, der lige er blevet vaccineret.

Vaccinestammen er følsom over for ampicillin, cefotaxim, chloramphenicol, ciprofloxacin, gentamycin, kanamycin, oxytetracyclin og streptomycin. Vaccinestammen er resistent over for sulfamerazin alene, men følsom over for kombinationen sulfamerazin og trimethoprim.

Det er muligt at skelne mellem den svækkede vaccinestamme og *Salmonella* Typhimurium-vildtypestammer med IDT-salmonelladiagnosekittet.

**Andre forsigtighedsregler**

-

**4.6 Bivirkninger**

Let diarré er almindelig hos diende pattegrise efter oral indgift.

Hyppigheden af bivirkninger er defineret som:

* meget almindelig (flere end 1 ud af 10 behandlede dyr, der viser bivirkninger i løbet af en behandling)
* almindelige (flere end 1, men færre end 10 dyr af 100 behandlede dyr)
* ikke almindelige (flere end 1, men færre end 10 dyr af 1.000 behandlede dyr)
* sjældne (flere end 1, men færre end 10 dyr ud af 10.000 behandlede dyr)
* meget sjælden (færre end 1 dyr ud af 10.000 behandlede dyr, herunder isolerede rapporter).

**4.7 Drægtighed, diegivning eller æglægning**

Ikke relevant.

**4.8 Interaktion med andre lægemidler og andre former for interaktion**

Der foreligger ingen oplysninger om sikkerhed og virkning ved brug af vaccinen sammen med andre lægemidler til dyr.

En eventuel beslutning om at anvende vaccinen umiddelbart før eller efter brug af et andet lægemiddel til dyr skal derfor tages med udgangspunkt i det enkelte tilfælde.

**4.9 Dosering og indgivelsesmåde**

Til oral anvendelse til pattegrise.

Klargøring af vaccine til anvendelse (rekonstituering):

En ren flaske fyldes med 200 ml vand. Flaske og vand må ikke indeholde rester af antimikrobielle midler, rengøringsmidler eller desinfektionsmidler. Lyofilisatet rekonstitueres ved at overføre en passende mængde vand fra flasken til lyofilisatet. Lyofilisatet skal være helt rekonstitueret, før alt indholdet overføres tilbage til flasken med vand. Omrystes godt og anvendes inden 4 timer.

Den rekonstituerede vaccine er en vandig, let grålig til gul uklar suspension.

Undgå anbrud gentagne gange.

Oral vaccination

To orale vaccinationer med 1 dosis a 1 ml hver med et interval på tre uger fra en alder på 3 dage og opefter indgivet med drench.

**4.10 Overdosering**

Efter oral administration af en 10-folds overdosis hos pattegrise var let diarré almindelig, og en let forringelse af almentilstanden samt en temperaturstigning på op til 2 °C, som varede maksimalt 24 timer, var meget almindelig. Vaccination med en overdosis kan resultere i forbigående hæmmet vækstrate i perioden umiddelbart efter administration af vaccinen.

**4.11 Tilbageholdelsestid**

Slagtning: 6 uger efter 2.vaccination.

**5. IMMUNOLOGISKE EGENSKABER**

Farmakoterapeutisk gruppe: Immunologiske midler til svin, immunologica til svin, levende bakterielle vacciner, *Salmonella* vaccine

ATCvet-kode: QI 09 AE 02

**5.1 Immunologiske egenskaber**

Efter oral vaccination af svin stimulerer vaccinestammen immunitet mod *Salmonella* Typhimurium.

Oral administration af vaccinen påvirker ikke ELISA-tests for *Salmonella* i kødsaften i overensstemmelse med retningslinjerne for et program til reduktion af introduktion af *Salmonella* i kødproduktionen via slagtesvin.

**5.2 Miljømæssige forhold**

-

**6. FARMACEUTISKE OPLYSNINGER**

**6.1 Hjælpestoffer**

Saccharose

Bovint serumprotein

**6.2 Uforligeligheder**

Må ikke blandes med lægemidler til dyr.

**6.3 Opbevaringstid**

I salgspakning: 21 måneder

Efter rekonstituering ifølge anvisning: 4 timer

**6.4 Særlige opbevaringsforhold**

Opbevares i køleskab (2 ºC‑8 ºC).

Beskyttes mod lys.

**6.5 Emballage**

Flasker: 10 ml hætteglas (type I) med 200 doser lyofilisat

Propper: Gummipropper

Hætter: Aluminiumshætter

Pakningsstørrelser:

Papæske med 1 hætteglas med 200 doser lyofiliseret vaccine

**6.6 Særlige forholdsregler ved bortskaffelse af rester af lægemidlet eller affald**

Ikke anvendte veterinærlægemidler, samt affald heraf bør destrueres i henhold til lokale retningslinjer.

**7. INDEHAVER AF MARKEDSFØRINGSTILLADELSEN**

Ceva Santé Animale

10 avenue de la Ballastière

33500 Libourne

Frankrig

**Repræsentant**

Ceva Animal Health A/S

Porschevej 12

7100 Vejle

**8. MARKEDSFØRINGSTILLADELSESNUMMER (NUMRE)**

61712

**9. DATO FOR FØRSTE MARKEDSFØRINGSTILLADELSE**

29. marts 2019

**10. DATO FOR ÆNDRING AF TEKSTEN**

6. juli 2023

**11. UDLEVERINGSBESTEMMELSE**

BP

Enhver, som har til hensigt at fremstille, indføre, besidde, sælge, levere og/eller anvende dette veterinære lægemiddel skal forinden rådføre sig med den relevante medlemsstats kompetente myndighed vedrørende gældende vaccinationspolitik, da disse aktiviteter kan være forbudt i en medlemsstat på hele eller en del af dens område i henhold til nationale lovgivning.